La segunda conchugación en francés ye formada por la evolución de los verbos acabaus en -ĒSCERE que prenioron infinitivos en -ĪRE, y uns atros verbos de la quarta conchugación u conchugación en -ĪRE que prenioron lo paradigma de la conchugación incoativa, quedando muit pocos verbos en la quarta conchugación latina orichinal, que corresponden en francés a un grupo de verbos acabaus en -ir adintro de la tercera conchugación francesa. Por lo suyo orichen y evolución corresponden a la conchugación incoativa de verbos acabaus en -ir de l'aragonés medieval, oriental y aragonés centro-oriental.